als_Latn dik_Latn sag_Latn
Eksodi i kosovarëve që tronditi opinionin shqiptar por dhe atë evropian ka shtyrë programerët e BesketDUO që të krijojnë lojën “Nali ISË”, e cila mund të luhet në sistemin operativ Android, shkruan Gazeta KNN, transmeton lajmi.net.
Personazh kryesor i kësaj loje është kryeministri i Kosovës, Isa Mustafa, i cili në lojë i ndal autobusët që qarkullojnë pa ndërprerë rrugës për në Suboticë.
Zhvilluesit e lojës pranë ekipit ‘BesketDUO’ i thanë Gazetës KNN se ideja që të bëjnë një lojë të tillë ka qenë se këto ngjarje që po e tronditin çdo ditë opinionin shqiptar dhe më gjerë ende nuk kanë të ndalur dhe, sipas tyre, nuk po tregohet aq seriozitet institucional për tu marrë me këtë çështje.
“Duke e parë fluksin e madh të popullatës së pafajshme, duke migruar nëpër shtetet evropiane, për të kërkuar një jetë më të mirë dhe, nga ana tjetër, duke mos parë ndonjë iniciativë serioze nga Qeveria që të ndalë këtë fluks, pos deklaratave të tyre, na ka lindur ideja që ta krijojmë këtë lojë, e cila shpresojmë që në një të ardhme të luhet vetëm si lojë, duke mos u lidhur më me realitetin në vend”, ka thënë një nga zhvilluesit e lojës “Nali ISË”.
Kryeministri në këtë lojë i ka gjashtë jetë, nëse e ndal një autobus fiton një pikë, ndërsa për çdo autobus që i ikën, e humbë nga një jetë. (lajmi.net)
Këtë lojë mund ta gjeni duke klikuar KËTU.
als_Latn als_Latn als_Latn als_Latn als_Latn als_Latn